**Ne-ai chemat la mântuire**

*Lucica Boltasu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu surpriză şi mirare,

Văd cuvinte-nălțătoare,

Evanghelia e vorbită

Celor mulți distribuită,

Nu-i mai mare bucurie,

Ca atunci când vezi solie,

În cântări și poezii,

Doamne, Te-așteptăm să vii!

Să ne dai har pe pământ,

Duh din Duhul Tău cel Sfânt,

În inimă curăție,

Să-Ți dăm slavă numai Ție!

Nu icoanelor pictate,

Nici pietrelor sculptate,

Nu-nchinări la zei și sfinți,

Ci doar Ție rugi fierbinți,

Ne-ai chemat la mântuire,

Prin jertfa de ispășire,

Prin credință, nu prin legi,

De păcat Tu ne dezlegi,

Doamne, Salvator divin,

Numai Ție mă închin,

Tatălui prin Duhul Sfânt,

Ce ne-a dat al Său Cuvânt.

Biblie, Carte a vieții,

Descrii zorii dimineții,

Norii, apele, văzduhul,

Oameni ce-şi încheie lucrul,

Ploile și valul mării,

Păsările-n naltul zării,

Soarele ce dă Lumină,

Nopțile cu lună plină,

Dar mai clar și mai de preț,

Este planul Tău măreț,

Pe dealul zis "Căpățânii"

Ai murit Isus! Rabuni!

Ce mai lecție de iubire,

O cale spre mântuire!

Ai lăsat scris în Cuvânt,

Întărit cu legământ,

Că vei izbăvi poporul!

Tu ne ești Mântuitorul!

Ai murit și-ai înviat,

Iar apoi Te-ai înălțat,

Trei zile, ai profețit,

Că Templul va fi zidit,

Chiar distrus din temelie!

Tu, rămas-ai piatra vie,

Care dă speranțe noi,

Întru viața de apoi.

Nu prin jerfe pe altar

Am primit viața-n dar,

Ci prin moartea unui Miel,

Cel numit Emanuel.

Că e pace sau război,

Dumnezeu este cu noi!

În grădina Ghetsimani

S-a rugat Domnul! Sunt ani,

Două mii de când Isus,

Pe diavol a răpus,

Rugăciunea lui fierbinte,

A schimbat a mea sorginte,

M-a-mpăcat cu Dumnezeu,

Astăzi sunt copilul Său.

Doamne-ndură-Te de noi!

Vin-degrabă înapoi,

Să ne mângâi, să dai har,

Celor ce nu au hotar,

Duhul Tău să cerceteze,

Crestinii să conlucreze,

Să lărgim Împărăția,

Începând cu România!

02/10/16, Barcelona -Lucica Boltasu